OpenLLM-France/wikimedia huggingface dataset:
# Modeste Andlauer

Modeste Andlauer (22 de maig de 1847, Rosheim, França - † 19 de juny de 1900, Ouy, Xina) va ser un prevere, sant i màrtir jesuïta francès.
Estudià al seminari d'Estrasburg i el 1872 entrà al noviciat de la Companyia de Jesús a Saint-Acheml, Champagne. Ensenyà als col·legis d'Amiens, Lilla i Brest. Fou enviat a la Xina el 1882 juntament amb Rémy Isoré i Lleó Ignasi Manguin. Estudià amb Isoré durant quatre anys xinès i teologia.
Arran de l'aixecament popular dels Boxer, fou martiritzat amb Isoré quan oraven davant de l'altar de la capella a Ouy.
Fou beatificat el 17 d'abril del 1955 pel papa Pius XII i canonitzat per Joan Pau II l'1 d'octubre del 2000. La seva festa se celebra el 19 de juny.

## Referències

* ↑ Beylard, H.; O'Neill, Charles E. (dir.); Domínguez, Joaquín María (dir.). «Andlauer, Modesto». A: Diccionario histórico de la Compañía de Jesús Biográfico-Temático (T.I: AA-Costa Rica). Univ. Pontifica Comillas, 2001, p. 160–161. ISBN 978-84-8468-037-6 [Consulta: 11 octubre 2017].
* ↑ Saints and Feasts of the Liturgical Year. Georgetown University Press, 22 de juliol de 2003, p. 29. ISBN 1-58901-408-1 [Consulta: 11 octubre 2017].
# Holasteroides

Els holasteroides (Holasteroida) són un ordre d'equinoïdeus que inclou una cinquantena d'espècies actuals d'eriçons de mar irregulars.

## Características

Els holasteroides es caracteritzen per presentar una simetria bilateral particularment marcada, en especial pel sistema apical, que és molt allargat. En alguns grups abissals contemporanis com els Pourtalesiidae, algunes espècies tenen fins i tot forma d'ampolla. La boca (peristoma) no conté llanterna d'Aristòtil. L'anus (periprocte) ha migrat cap a la perifèria de la closca.

## Taxonomia

L'ordre Holasteroida inclou unes 150 espècies extintes i unes 50 d'actuals, repartides en 13 famílies:
* Família Hemipneustidae (Lambert, 1917) †
* Família Cardiasteridae Lambert, 1917 †
* Família Stegasteridae Lambert, 1917f †
* Família Echinocorythidae Wright, 1857 †
* Família Holasteridae Pictet, 1857 †
* Família Pseudholasteridae (Smith & Jeffery, 2000) †
* Família Stenonasteridae (Lambert, 1922) †
* Família Calymnidae Mortensen, 1907
* Família Carnarechinidae Mironov, 1993
* Família Corystusidae Foster & Philip, 1978
* Família Plexechinidae Mooi & David, 1996
* Família Pourtalesiidae A. Agassiz, 1881
* Família Urechinidae Duncan, 1889

## Referències

* ↑ «WoRMS - World Register of Marine Species - Holasteroida». [Consulta: 7 octubre 2020].
* ↑ «Holasteroida - Natural History Museum». [Consulta: 7 octubre 2020].
* ↑ «WoRMS - World Register of Marine Species -Taxonomic tree». [Consulta: 4 octubre 2020].
# Vejle Boldklub

El Vejle Boldklub és un club de futbol danès de la ciutat de Vejle.

## Història

El club va néixer el 3 de maig de 1891 dedicat al criquet. El futbol va aparèixer el 1902. Entre 2011 i 2013 es va fusionar amb el Kolding FC formant el Vejle Boldklub Kolding.

## Palmarès

* Lliga danesa de futbol:
** 1958, 1971, 1972, 1978, 1984
* Copa danesa de futbol:
** 1958, 1959, 1972, 1975, 1977, 1981

## Futbolistes destacats

| 1950s Poul Mejer (1950) Poul Jensen (1953) Knud Herbert Sørensen (I) (1954) Tommy Troelsen (1957) Henning Enoksen (1957) Bent Sørensen (1957) 1960s Johnny Hansen (1962) Karsten Lund (1962) Ole Fritsen (1963) Ulrik le Fevre (1965) Jørgen Markussen (1966) Flemming Serritslev (1966) 1970s Iver Schriver (1970) Allan Simonsen (1971) Knud Herbert Sørensen (II) (1971) Gert Eg (1973) Ib Jacquet (1975) Ulrich Thychosen (1975) Steen Thychosen (1977) Alex Nielsen (1978) 1980s John Sivebæk (1980) Troels Rasmussen (1980) Finn Christensen (1981) Peter Kjær (1984) Henrik Risom (1986) Johnny Mølby (1987) Brian Steen Nielsen (1988) Preben Elkjær Larsen (1988) Keld Bordinggaard (1989) John Larsen (1989) Jacob Laursen (1989) | 1990s Jesper "Krølle" Mikkelsen (1993) Thomas Gravesen (1995) Kaspar Dalgas (1995) Peter Graulund (1995) Dejvi Glavevski (1995) Thomas Sørensen (1996) Erik Boye (1997) Ulrik Balling (1999) 2000s Steffen Kielstrup (2001) Baré (2002) Adeshina Lawal (2004) Brian Nielsen (2005) Bora Zivkovic (2007) Pablo Piñones-Arce (2008) Jimmy Nielsen (2009) 2010s Alexander Scholz (2010) Peter Ankersen (2010) |

## Referències

* ↑ «Vejle Boldklub Kolding – Topfodbold i regionen». vejle-boldklub.dk. Arxivat de l'original el 2013-12-15. [Consulta: 8 desembre 2010].
* ↑ «Kolding IF får licensen tilbage fra VBK». bold.dk. [Consulta: 24 juny 2013].
* ↑ «KVB Alliancen bliver til Vejle Boldklub». bold.dk. [Consulta: 24 juny 2013].

## Enllaços externs

* (danès) Web oficial
# Socrate (pel·lícula de 1971)

Socrate és un telefilm de 1971 dirigit per Roberto Rossellini. La pel·lícula és una adaptació de diversos diàlegs de Plató com l'Apologia de Sòcrates, Eutífron, Critó i Fedó.

## Argument

Una falsa acusació condueix el filòsof Sòcrates a judici a l'Atenes del segle V aC. Els seus enemics, encapçalats per un jove poeta anomenat Mèlet, l'acusen als tribunals argumentant que el filòsof predica doctrines esbojarrades als joves i no creu en els déus, sinó en dimonis. Sòcrates fa la seva disculpa, és a dir, defensa legal, però els ciutadans es manifesten en la seva contra, de manera que Sòcrates és condemnat a mort i empresonat a l'espera de l'execució. Els seus deixebles estan desesperats i un d'ells, Critó (Ricardo Palacios), intenta ajudar-lo animant-lo a fugir. Sòcrates rebutja aquesta idea, afirmant que ha d'obeir els designis de la ciutat. Sòcrates decideix morir i mor quan es veu obligat a beure la cicuta.

## Producció

Rossellini volia fer una pel·lícula sobre Sòcrates molts anys abans de començar la producció. Bromejava amb que, igual que el filòsof atenès, no aconseguia guanyar diners. El rodatge no va poder tenir lloc a Grècia a causa de la Dictadura dels Coronels (1967-1974), de manera que la pel·lícula es va rodar a Patones, un poble d'Espanya que es va ambientar per a semblar Atenes. La major part del guió és extret directament de les traduccions de François de la Rochefoucauld dels diàlegs de Plató, particularment de l'Apologia. El simbolisme cristià també s'utilitza sovint en aquesta pel·lícula: Sòcrates es refereix als seus seguidors com els seus «deixebles» i tots beuen del mateix calze.

## Referències

* ↑ «Sócrates la película de Roberto Rossellini para la televisión» (en castellà), 19-05-2021. [Consulta: 8 octubre 2021].
* ↑ Salvador Ventura, Francisco. «Sócrates: un retrato didàctico». [Consulta: 8 octubre 2021].
# SodaStream

SodaStream és un dispositiu per preparar amb aigua amb gas, seguint els principis de l'invent que Guy Gilbey va construir el 1903. L'aparell permet als usuaris carbonatar aigua potable i fer gasoses en afegir-hi un xarop, els usuaris poden fer begudes de més de cent sabors diferents. La companyia es va fusionar amb SodaClub el 1998, aleshores va ser rellançada fent èmfasi en els refrescos saludables. Sodastream va començar a cotitzar en la borsa de valors NASDAQ el novembre de 2010. SodaStream té la seu central a la colònia de Ma'ale Adumim, Israel. La companyia disposa de tretze plantes de producció.
Fins 2015, l'empresa tenia la seva planta principal a Mishor Adumim, prop de l'assentament de Ma'ale Adumim a Cisjordània, creant una gran polèmica i una campanya de boicot. La campanya va resultar en el tancament de la fàbrica de Ma'ale Adumim en Octubre de 2015, i més de 500 treballadors palestins van perdre els seus llocs de treball. La fàbrica es va traslladar a una nova instal·lació a Lehavim. En la seva publicitat, l'empresa s'enfoca en l'atractiu mediambiental en utilitzar aigua potable i cilindres de gas retornables. SodaStream ha participat en diversos projectes ecològics que inclouen la reducció de les deixalles, la neteja de platges i la repoblació forestal.

## Enllaços externs

* SodaStream - Lloc web oficial
# Soda Stereo

Soda Stereo va ser una banda de rock argentina formada en 1982 originalment pel cantant i guitarrista Gustavo Cerati, el baixista Zeta Bosio i el bateria Charly Alberti. És considerada àmpliament per la crítica especialitzada com la banda més important, popular i influent del rock en espanyol i una llegenda de la música llatinoamericana.

## Referències

* ↑ «Biografía del grupo Soda Stereo: Historia, miembros, discos y más» (en espanyol europeu). [Consulta: 6 juliol 2024].
* ↑ «Cuando Soda Stereo salió a la conquista del continente» (en castellà), 21-02-2017. [Consulta: 6 juliol 2024].
# Supercúmul estel·lar

Un supercúmul estel·lar (abreujat SSC, de l'anglès super star cluster) és una regió de formació estel·lar de gran grandària, que hom pensa que és el precursor d'un cúmul globular. Habitualment conté un gran nombre d'estels joves massius que ionitzen la regió H II que l'envolta, similar a les anomenades "Regions ultradenses d'H II (UDHIIs)" de la Via Làctia. La regió H II al voltant del supercúmul estel·lar s'hi troba embolcallada de pols. En molts casos tant els estels com les regions H II són òpticament invisibles a causa dels alts nivells d'extinció. Per tant, els supercúmuls estel·lars més joves són observats millor en radiofreqüències i infrarojos.
Són característiques úniques dels supercúmuls estel·lars la seva gran densitat d'electrons $n_{e}=10^{3}$– $10^{6}$ cm$^{-3}$ així com la seva pressió $P/$$k_{b}$.$=10^{7}$– $10^{10}$K cm$^{-3}$
Encara que existeixen molts exemples de supercúmuls estel·lars en altres galàxies, Westerlund 1 sembla l'únic cúmul d'aquest tipus en la nostra galàxia.
Hom creu que aquests objectes, assumint que tinguen suficients estels de baixa massa i/o que no siguen destruïts per interaccions gravitatòries, acabaran per convertir-se en cúmuls globulars dins d'alguns milers de milions d'anys.

## Referències

* ↑ Gallagher & Grebel «Extragalactic Star Clusters: Speculations on the Future». Extragalactic Star Clusters, IAU Symposium, 2002, pàg. 207.
* ↑ Kobulnicky & Johnson «Signatures of the Youngest Starbursts: Optically Thick Thermal Bremsstrahlung Radio Sources in Henize 2-10». ApJ, 527, 1999, pàg. 154–166. DOI: 10.1086/308075.
* 1 2 Johnson «Extragalactic Ultracompact HII Regions: Probing the Birth Environments of Super Star Clusters». Astronomical Society of the Pacific Conference Series, 527, 2004, pàg. 322.
* ↑ «Young and Exotic Stellar Zoo: ESO's Telescopes Uncover Super Star Cluster in the Milky Way». ESO, 2005. Arxivat de l'original el 2007-04-09. [Consulta: 12 juliol 2020].
* ↑ Ma, J.; de Grijs, R.; Yang, Y.; Zhou, X.; Chen, J.; Jiang, Z.; Wu, Z.; Wu, J. «A `super' star cluster grown old: the most massive star cluster in the Local Group». Monthly Notices of the Royal Astronomical Society, 2006.
* ↑ de Grijs, Richard; Wilkinson, Mark I.; Tadhunter, Clive N. «From young massive star cluster to old globular: the LV-σ0 relationship as a diagnostic tool». Monthly Notices of the Royal Astronomical Society, 2005.
# Speed Sisters

Speed Sisters és un documental de 2015, dirigit per Amber Fares sobre The Speed Sisters, el primer equip de curses d'automòbil íntegrament femení de l'Orient Mitjà i únic a Palestina, explorant les controvèrsies socials que envolten la seva activitat.
La pel·lícula és una coproducció internacional entre companyies de cinema de Palestina, Estats Units, Qatar, el Regne Unit, Dinamarca i Canadà. Generalment, l'obra va rebre bones crítiques i valoracions. A Rotten Tomatoes, la pel·lícula va assolir una nota del 80% basat en 5 informes, amb una nota mitja de 7,7 sobre 10.

## Referències

* ↑ «Speed Sisters (PG)» (en anglès). British Board of Film Classification, 24-02-2016. [Consulta: 24 febrer 2016].
* ↑ Castillo, Roger. «Speed Sisters, motor i feminisme a Palestina». Fosbury.cat, 22-01-2017. [Consulta: 2 febrer 2017].
* ↑ Shabi, Rachel. «Speed Sisters: meet the Middle East’s female car-racing team» (en anglès). TheGuardian.com, 15-06-2015. [Consulta: 8 octubre 2015].
* ↑ «Speed Sisters (2015)» (en anglès). Rotten Tomatoes. [Consulta: 24 febrer 2016].

## Enllaços externs

* Speed Sisters - Lloc web oficial
# Sutherland

«Sutherland» té aquests significats:
* Toponímia:
** Sutherland (Escòcia), comtat de les Terres Altes d'Escòcia
** Sutherland (Iowa), població dels Estats Units a l'estat d'Iowa
** Sutherland (Nebraska), població dels Estats Units a l'estat de Nebraska
* Biografies:
** Alexander Sutherland Neill (1883 -1973), pedagog escocès
** Donald Sutherland (1935, Saint John, Nova Brunswick, Canadà), actor canadenc
** Earl Wilbur Sutherland Jr. (Burlingame, 1915 - Miami, 1974), metge estatunidenc
** Graham Sutherland (Londres 1903 - 1980), pintor, artista gràfic i dissenyador anglès
** James Sutherland Cotton (Cooner, Madras, 1847 - Salisbury, 1918), acadèmic i escriptor britànic
** Joan Sutherland (Sydney, 1926 - Ginebra, 2010), soprano australiana
** Kiefer Sutherland (1966, Londres), actor canadenc
** Peter Sutherland (Dublín, 1946 - Dublín, 2018), advocat i polític irlandès que fou Director General de l'Organització Mundial del Comerç
# Sutherland (Nebraska)

Sutherland és una població dels Estats Units a l'estat de Nebraska. Segons el cens del 2000 tenia 1.129 habitants.

## Demografia

Segons el cens del 2000, Sutherland tenia 1.129 habitants, 442 habitatges, i 307 famílies. La densitat de població era de 463,7 habitants per km².
Dels 442 habitatges en un 31,7% hi vivien nens de menys de 18 anys, en un 59,5% hi vivien parelles casades, en un 5,7% dones solteres, i en un 30,5% no eren unitats familiars. En el 27,8% dels habitatges hi vivien persones soles el 14,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,45 i el nombre mitjà de persones que vivien en cada família era de 3,02.
Per edats la població es repartia de la següent manera: un 25,3% tenia menys de 18 anys, un 6,6% entre 18 i 24, un 25,2% entre 25 i 44, un 24,1% de 45 a 60 i un 18,9% 65 anys o més.
L'edat mediana era de 40 anys. Per cada 100 dones de 18 o més anys hi havia 96,5 homes.
La renda mediana per habitatge era de 39.583 $ i la renda mediana per família de 47.132 $. Els homes tenien una renda mediana de 34.107 $ mentre que les dones 20.729 $. La renda per capita de la població era de 17.848 $. Aproximadament el 6,9% de les famílies i el 10% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Sutherland». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Sutherland». American Fact Finder. Oficina del Cens dels Estats Units, 12-01-2010.
# Staatsoper Unter den Linden

La Staatsoper Unter den Linden ('Òpera Estatal Unter den Linden' en català) és el principal teatre d'òpera de Berlín i un dels més importants d'Alemanya. Està localitzat en el bulevard Unter den Linden i d'ací el seu nom actual, però al llarg de la seua història n'ha tingut altres. Habitualment es coneix com a «Òpera de l'Estat de Berlín» o Lindenoper. Actualment, l'edifici es troba en rehabilitació, i la companyia duu a terme la temporada operística en el Teatre Schiller. L'Orquestra Estatal de Berlín (Staatskapelle Berlin) és l'orquestra de l'Òpera Estatal Unter den Linden.

## Enllaços externs

             A Wikimedia Commons hi ha contingut multimèdia relatiu a: Staatsoper Unter den Linden
* Lloc web oficial (alemany) (anglès)
# St Joseph's Football Club

El St Joseph's Football Club és un club de futbol professional de Gibraltar.
Va ser fundat el 20 de gener de 1912, essent el club de futbol en actiu més antic de Gibraltar. Fins a l'any 2024 només ha guanyat una lliga, la temporada 1995–96, però ha guanyat 10 cops la Rock Cup. L'agost de 2017, dos jugadors del club, el capità Esteban Montes i Alberto Montaño, foren sancionats amb cinc i tres anys de sanció respectivament per violació de les normes sobre apostes, essent expulsats del club. El juny de 2022 l'antic propietari del Burnley Mike Garlick comprà el club.

## Palmarès

* Lliga de Gibraltar:
       1995–96
* Rock Cup:
       1956, 1979, 1983, 1984, 1985, 1987, 1992, 1996, 2012, 2013
* Pepe Reyes Cup:
       2013, 2024
* Lliga de Gibraltar femenina:
       2007

## Referències

* ↑ Official St Joseph's Statement Re: GFA Betting Rule Breaches GibFootballTalk. 17 August 2017.
* ↑ Former Burnley FC chairman takes over St Joseph Arxivat 7 April 2023 a Wayback Machine. Gibraltar Chronicle. 24 June 2022. Retrieved 24 June 2022.
* ↑ «Gibraltar – List of Champions». RSSSF. [Consulta: 9 juliol 2014].
* ↑ «Gibraltar – List of Cup Winners». RSSSF. [Consulta: 9 juliol 2014].
# St Kilda Football Club

El Saint Kilda Football Club és un club professional de futbol australià australià de la ciutat de Melbourne que disputa l'Australian Football League.

## Palmarès

* Australian Football League: 1966
* Minor Premiers (fase regular): 1965, 1997
* McClelland Trophy: 1997

## Estadis

* Telstra Dome, Docklands, Melbourne; 2000 - Present
* Waverley Park, Mulgrave; 1993 - 1999
* Moorabbin Oval, Moorabbin; 1965 - 1992
* Junction Oval, St Kilda; 1877 - 1964

## Referències

* ↑ «Two Saints punting on a different path» (en anglès). The Age, 06-10-2007 [Consulta: 24 octubre 2021].

## Enllaços externs

* Web oficial
* Fòrum a BigFooty
# Suimanga d'Angola

El suimanga d'Angola (Cinnyris ludovicensis) és un ocell de la família dels nectarínids (Nectariniidae).

## Hàbitat i distribució

Habita els boscos de les muntanyes per sobre dels 1800 m, a l'oest i sud-oest d'Angola.

## Taxonomia

Ha estat considerat coespecífic de Cinnyris whytei, que va ser separat arran els treballs de Bowie et al. 2016.

## Referències

* ↑ «Suimanga d'Angola». Cercaterm. TERMCAT, Centre de Terminologia. Rev. 15/12/2021(català)
* ↑ RCK Bowie, J Fjeldså, J Kiure i JB Kristensen. 2016. A new member of the Greater Double-collared Sunbird complex (Passeriformes: Nectariniidae) from the Eastern Arc Mountains of Africa. Zootaxa 4175(1): 23–42. DOI: http://dx.doi.org/10.11646/zootaxa.4175.1.3
# Suimanga de Bocage

El suimanga de Bocage (Nectarinia bocagii) és un ocell de la família dels nectarínids (Nectariniidae).

## Hàbitat i distribució

Habita els boscos de les terres altes del centre d'Angola i sud de la República Democràtica del Congo.

## Referències

* ↑ «Suimanga de Bocage». Cercaterm. TERMCAT, Centre de Terminologia. Rev. 15/12/2021(català)
# Supreme Majesty

Supreme Majesty és un grup de power metal de Suècia.

## Discografia

* Divine Enigma (M-CD) (1999)
* Tales of a tragic kingdom (2001)
* Danger (2003)
* Elements of Creation (2005)
# Tafarmaig

Tafarmaig és una serra situada en la partió dels termes de Sella i Benimantell, Marina Baixa entre el Barranc de l'Arc, el Xarquer i Moèlem.

## Referències

* ↑ «S.OROGRAFICO 07». Arxivat de l'original el 2020-10-21. [Consulta: 24 gener 2021].
# Tafedna

Tafedna (àrab تافضنا) és una comuna rural de la província d'Essaouira de la regió de Marràqueix-Safi. Segons el cens de 2014 tenia una població total de 5.617 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Tafelberg (Surinam)

* No s'ha de confondre amb Table Mountain.
La muntanya Tafelberg (neerlandès per a «muntanya de mesa») té una elevació de 1026 m d'alçada, i és una de les muntanyes més altes de Surinam. Separa les conques dels rius Saramacca i del Coppename.
És un típic tepui que forma un altiplà dins de la Reserva natural del Surinam central, tossal testimoni de la formació de la formació de pedra sorrenca de Roraima. És una destinació excursionista popular. La muntanya té una forma triangular, amb un altiplà pla de 10 km x 15 km en la part superior. Els laterals són abruptes i només es pot accedir al cim per la cara nord-oest.
La muntanya es troba al Districte de Sipaliwini i ha donat el nom a l'Aeroport de Tafelberg.

## = Llocs d'interés

* Geijskes waterval (salt d'aigua)

## Referències

* ↑ «Tafelberg». Gran Enciclopèdia Catalana. Barcelona: Grup Enciclopèdia Catalana.
* ↑ Bruijning, Conrad Friederich Albert; Voorhoeve, Jan. Encyclopedie van Suriname [Enciclopèdia de Surinam] (en neerlandès). Amsterdam Brussel·les: Elsevier, 1977, p. 599. ISBN 978-90-10-01842-7.
* 1 2 «Tafelberg; de enige Roraima zandsteenberg in Suriname» (en neerlandès). Natuurbeheer Educatie en Voorlichting - Govern de Surinam. [Consulta: 4 novembre 2023].

## Bibliografia

* Geijskes, D. C. «De Expeditie Naar De Tafelberg in 1958». Vox Guyanae, 3, 4, 1959, pàg. 1–52. ISSN: 0506-1164.
# Sumata

Sumata (素股, "entrecuix nu") es un terme japonès per descriure un acte sexual sense penetració. És, a més a més, un mot d'ús comú als prostíbuls japonesos.
Sumata és una forma de frottage, realitzat per una treballadora de sexe femení a un client masculí. La treballadora sexual frega el penis del client amb les cuixes, i els llavis majors. L'objectiu és estimular l'ejaculació sense penetració. Aquesta activitat evita la Llei contra la prostitució (売春防止法, Baishun-bōshi-hō) de 1956, que prohibeix les relacions sexuals (amb penetració) a canvi de diners.

## Referències

* 1 2 «素股» (en japonès). Daijisen. [Consulta: 21 març 2012].
* ↑ Constantine, Peter. Japan's Sex Trade: A Journey Through Japan's Erotic Subcultures. Tokyo: Yenbooks, 1993, p. 75. ISBN 978-4-900737-00-6.
* ↑ Ministry of Justice (Hōmushō), Materials Concerning Prostitution and Its Control in Japan. Tokyo: Ministry of Justice, 1957, p. 32. OCLC no. 19432229. Cited in Sanders, Holly. "Indentured Servitude and the Abolition of Prostitution in Postwar Japan". Cambridge, Mass.: Program on U.S.-Japan Relations, Harvard University, 2006, p. 41.
# Takashi Shimoda

Takashi Shimoda (Hiroshima, Prefectura d'Hiroshima, Japó, 28 de novembre de 1975) és un exfutbolista japonès.

## Selecció japonesa

Takashi Shimoda va disputar 1 partits amb la selecció japonesa.

## Enllaços externs

* National Football Teams
* Japan National Football Team Database
# Taurió

Taurió (en llatí Taurion, en grec antic Ταυρίων) fou un militar macedoni al servei d'Antígon III Dosó de Macedònia.
Gaudia de la confiança del rei que el va nomenar al seu testament comandant reial de les forces macedònies al Peloponès durant la minoria de Filip V de Macedònia, segons diu Polibi. L'any 221 aC, en aquesta condició, va ajudar a l'estrateg de la Lliga Aquea, Timoxè, a conquerir Clàrion (Clarium), una fortalesa que havia estat ocupada per la Lliga Etòlia. El 220 aC ajudà a Àrat de Sició contra els atacs etolis que van acabar a la batalla de Cafies i la destrucció de Cynaetha. L'any 218 aC, quan Filip V va dirigir personalment l'exèrcit cap al Peloponès, Taurió li va facilitar tota mena de suport durant la invasió d'Èlida.
Apel·les, el regent, que conspirava contra el rei, considerava necessari eliminar a Taurió si volia triomfar i va convèncer el rei de cridar a Taurió a Macedònia a fi i efecte de, suposadament, tenir-lo més proper a la seva persona. Filip va detectar els seus plans i va donar a Taurió el comandament de tropes, que ja no tenien la mateixa fidelitat perquè havia estat ja corrompuda per Lleonci, al servei d'Apel·les.
Es va mantenir al càrrec de la direcció dels afers del Peloponès i el 217 aC juntament amb Àrat de Sició, va derrotar els etolis a Naupacte. Taurió per causes poc conegudes, va difamar a Àrat davant el rei macedoni de manera que aquest va acabar eliminant al seu aliat amb verí el 214 o el 213 aC.
Polibi l'acusa de pervertir la natural bona disposició del rei juntament amb Demetri de Faros, amb actes com aquest darrer.

## Referències

* ↑ Taurion a: William Smith (editor), A Dictionary of Greek and Roman Biography and Mythology. Vol. III Boston: Little, Brown & Comp., 1867, p. 984